Alumni infobrev 03/05
 

Fakultetet takker for hyggelig møte med alumniene på alumnikonferansen 30. september. Det var gledelige 102 deltakere på den faglige delen av konferansen, som var preget av et høyt faglig nivå. Den sosiale delen på Ølhallen hadde 88 deltakere. I tillegg kom flere alumnier innom i løpet av kvelden. Styret i fakultetsstiftelsen ønsker å takke for gode tilbakemeldinger.

 

Nytt fra fakultetet.
 

Ansatte
        Tonje Fisknes og Lina Therese Remlo engasjert som universitetslektor med virkning fra 01.08.05 i 1 år.
        Eirik Nesland reengasjert som amanuensis i 6 mnd fra 01.09.05. Nesland har levert doktorgradsarbeidet til bedømmelse. 

        Johan Aulstad er tilsatt i fast stilling som førsteamanuensis.

        Susann Skogvang begynner i stipendiat innen kystsoneforvaltning 01.01.06.

        Mathias Århèn er tilsatt som stipendiat innen urfolksrett.

        Hege Brækhus er tilsatt som professor i rettsvitenskap.

        Petri Keskitalo er tilsatt som professor på kvalifiseringsvilkår fra 01.06.05

        Ole Martin Andreassen er professor på kvalifiseringsvilkår med oppstart sommer 2006.

 

Fakultetsstyret
Styret ved Det juridiske fakultet har valgt å knytte til seg en ekstern observatør med tale og forslagsrett. Fakultetsstyret oppnevnte førstelagmann Arild O. Eidesen (observatør) og advokat Sølvi Wold (vara) for perioden 1.08.05 – 31.07.07. 

Styret består av: 

	 
	Representanter
	Vararepresentanter

	Representanter for de fast ansatte i forsknings og undervisningsstillinger:
	Hege Brækhus, dekan, 
Kristin Solberg (01.08.05-31.07.06), prodekan, 
Tore Henriksen (01.08.06-31.07.07), prodekan, 
 

Petri Keskitalo ordinært styremedlem (01.08.05 - 31.07.06) og Kristin Solberg ordinært styremedlem (01.08.06 - 31.07.07).
	Gunnar Eriksen (forskningstermin 1.08.05 - 31.07.06), Petri Keskitalo og 
Trude Haugli for de fast ansatte

	Representant for de midlertidig ansatte i forsknings og undervisningsstillinger:
	Stig Solheim.
	Svein Kristian Arntzen

	 Ansatte i administrative stillinger:
	Andre Heggstad
	Tove Worum

	 Studenter
	Frode Stock 
Sonja Kleven Jakobsen
	 

	Ekstern observatør
	Arild O. Eidesen
	Sølvi Wold


 

 

NOKUT (Nasjonalt organ for kvalitet i utdanningen)
NOKUT skal kontrollere kvaliteten på høyere utdanning i Norge. Dette arbeidet skal hjelpe institusjonene med kvalitetsutviklingen. 
I uke 43 gjennomgås kvalitetssikringssystemene for hele Uit. NOKUT skal videre vurdere studieprogrammene ved de tre juridiske fakultetene og dette arbeidet starter ved juridisk fakultet, Uit våren 2006. NOKUT kan i den forbindelse også ta kontakt med tidligere studenter.

Se mer på www.nokut.no.            
 

 

Krafttak for juridisk forskning.            
Er navnet på en uttalelse fra Justisdepartementet som ble presentert januar 2004 om behovet for sterkere satsing på juridisk forskning. 
”Formålet med denne uttalelsen er å peke på samfunnets behov for økt satsing på juridisk forskning. Gjennom dette håper Justisdepartementet å kunne gi de juridiske fakultetene – og andre miljøer som driver med juridisk forskning – bistand til å synliggjøre behovet for sterkere satsing på juridisk forskning overfor det forskningsadministrative miljøet og overfor ulike kilder til forskningsfinansiering.”
 
På bakgrunn av denne uttalelsen ble det nedsatt en gruppe som kom med en innstilling i februar 2005: ”Krafttak for juridisk forskning. Forslag til gjennomføring”.
Denne konkluderte med at for få årsverk benyttes til juridisk forskning, fordi de juridiske fakultetene har vært underbemannet i en årrekke. 
 

Det ble gitt 3 millioner direkte til juridisk forskning i 2005 (Oslo 1,5 mill., Bergen 1 mill. og Tromsø 0,5 mill.). I senere år vil midlene bli fordelt gjennom Norges forskningsråd, først og fremst gjennom institusjonstilknyttede strategiske forskningsprogrammer.
Les mer:

Uttalelsen fra Justisdepartementet
Innstillingen fra arbeidsgruppen
 

Rett og demokrati
Det er nedsatt en arbeidsgruppe som skal gi innspill til Forskningsrådet om en forskningssatsing på feltet ”Rett og demokrati”. Professor Hege Brækhus deltar i arbeidsgruppen. Gruppen skal avgi en innstilling som skal presentere problemstillinger og temaer som bør følges opp og prioriteres i en forskningssatsing. 

 

 

Brev fra Washington
Professor Per Christiansen har forskningstermin og oppholder seg for tiden ved George Washington University Law School i Washington, DC. Han har tatt mål av seg til å skrive "Brev fra Washington" fra tid til annen. Formålet er ikke vitenskapelig, men å formidle - forhåpentligvis på en engasjerende måte - kunnskap om USA. Han ønsker å sende brevene til våre tidligere studenter i alumninettverket. Hvis du ønsker å motta brevet, kan du si i fra til Jon Arild Strand ved fakultetet. Hvis du tror at andre (ikke alumnier) kan ha moro av brevene, kan Strand også motta påmeldinger. Brevene blir lagt ut på hjemmesiden til alumninettverket. 
Vi ønsker deg god lesning!
 

Les brevene:
Brev 1: John G Roberts
Brev 2: Klassesøksmål
 
